Sonda raudteejaam

Sonda raudteejaam on raudteejaam Ida-Virumaal Lüganuse vallas Sondas.

Sondas peatuvad Elroni reisirongid liinil Tallinn–Narva. 
2012. aastal avati jaamas uus lühike 550 mm kõrgune teedevaheline ooteplatvorm (35 m), mille tõttu toimub väljumine ja sisenemine rongi ainult rongi C-ala kaudu.

Ajalugu
pisi|vasakul|Sonda teine jaamahoone ümberehitamata kujul, aasta 1916
pisi|Sonda raudteejaam vaatega Narva poolt
Sonda raudteejaam rajati 1890. aastail seoses laiarööpmelise Tallinna–Narva raudteega praegusest jaama asukohast umbes 1,3 km Narva suunas Vana-Sondale.
Uus jaam ehitati praegusele kohale 1897. aastal, samal aastal valmis ka uus jaamahoone.
1900. aastate algul valmis seoses Aseri Tsemendivabrikuga laiarööpmeline Sonda–Aseri raudteelõik. 
1923. aastal alustati kitsarööpmeline Sonda–Mustvee raudtee ehitust.
Kitsarööpmeline Sonda–Avinurme–Mustvee raudteeliin avati liikluseks 1. augustil 1926. 62,6 km raudteel oli 16 jaama või peatuskohta. eestigiid.ee 
Avinurme–Mustvee kitsarööpmeline raudteelõik suleti 1968. aasta suvel. Sonda–Avinurme lõik omakorda 1. mail 1972.SONDA–MUSTVEE RAUDTEE 95; ajavakk.ee
Sonda–Aseri tööstusraudtee suleti 1997. aastal remondiks, kuid rüüstati peatselt metallivaraste poolt. Tehti uue raudtee rajamise plaane, kuid sellest loobuti. "Metallivaras lõikas raudtee juppideks", Õhtuleht  07.03.2000Põhjaranniku arhiiv - "Varastatud liiprikoorem leiti vanast autobaasist", 08.08.2002

Jaamahoone
pisi|vasakul|Sonda teine jaamahoone 1930. aastatel. Kuigi hoone on märkimisväärselt ümber ehitatud on hoone keskosas äratuntavaid sarnasusi Lagedi jaamahoonega
pisi|Sonda stalinistlik jaamahoone valmis 1956. aastal (2020)
Sondas on aegade jooksul asunud kokku neli jaamahoonet. Esimene jaamahoone rajati praegusest umbes 1,3 km Narva suunas. 
Peale raudteejaama ümberkolimist (ebasobiva asukoha tõttu) oli hoone kasutusel elamuna. Ehitis hävis 1930. aastatel. 

Teine jaamahoone ehitati 1897. aastal seoses jaama liigutamisega praegusesse asukohta. Sellest sai ühtlasi ühine jaamahoone laiarööpmelisele ja kitsarööpmelisele raudteele. Hoone oli ehitatud sarnaselt Lagedi jaamahoonega, kuid hilisemate laienduste tõttu kadus algne esinduslik dekoor, lihtsustus välisilme ning hoone muutus tundmatuseni. Aastatel 1926 ja 1933 ehitati hoonele juurde ruumid puhveti ja postkontori jaoks. Jaamahoone hävis 1941. aasta suvel lennukipommi tabamusest.Eesti kitsarööpmelised raudteed: Sonda, veebiviide, vaadatud 2.03.2013

Kolmas ajutine jaamahoone ehitati Saksa okupatsiooni ajal; see meenutas oma askeetliku välimuse tõttu rohkem puukuuri.Foto jaamahoonest, Baltic Trains Picture Gallery

Praegune jaamahoone on neljas ja see valmis 1956. aastal.Aeg, aastad, inimesed; Sonda Sõnumid, nr. 2, 1. juuni 2012 (DIGAR) Stalinistlikus stiilis kivist jaamahoone ehitati tüüpprojekti järgi analoogselt näiteks Vaivara jaamahoonega. 
Jaamahoonel domineerib keskne klaasitud kaarava ja kõrgendatud keskviil, samas lisab kummalise arhailise noodi poolkelpkatus.Pärast Teist maailmasõda; estonica.org

Alates 2000. aastate algusest seisab AS Eesti Raudteele kuuluv jaamahoone tühjalt ja on halvas seisukorras.

2019. aastal avaldatud nimekirja kohaselt kuulub Sonda jaamahoone ehitiste hulka, millest AS Eesti Raudtee soovib vabaneda.Selgusid jaamahooned, millest Eesti Raudtee soovib vabaneda; ERR uudised, 01.07.2019

2026. aasta veebruaris anti teada, et Eesti Raudtee plaanib jaamahoone lammutada.Eesti Raudtee ehitab Jõhvi uue hoone ja säilitab Sonda jaamast vaid käimla; Põhjarannik, 12.02.2026

Vaata ka
pisi|Sonda raudteejaam vaatega Tallinna poolt
 Sonda–Mustvee raudtee
 Tallinna–Narva raudtee
 Sonda–Aseri raudtee
 Balti raudtee
 Sonda

Viited

Välislingid

 Postimees - "Kohalik rahvas hoiab mälestust Alutaguse raudteest elus" 13.12.2008
 Sonda raudteejaam • XX sajandi arhitektuur • Kultuurimälestiste riiklik register
 Infot jaama kohta; fotod (vene keeles)

Kategooria:Eesti raudteejaamad
Kategooria:Balti raudtee
Kategooria:Eesti kitsarööpmeline raudtee